It-tifla ta' konsulent ta' Ian Borg, Adreana Zammit irriżenjat mill-karriga tagħha, wara li aktar kmieni din il-ġimgħa, rapport fuq it- Times of Malta żvela li l-Ministru "ta kuntratt ta' avukat b'direct order lil persuna li ma kinitx avukat". Dan ħareġ f'rapport fuq it-Times of Malta, fejn jgħid kif il-Ministru Borg ikkonferma li Adreana Zammit ħadet id-deċiżjoni li tirriżenja għax ħasset li xogħlha fil-ministeru kien qed jiġi mmirat inġustament minħabba l-pożizzjoni politika ta' missierha. It-Tnejn, il-kandidat indipendenti, Prof. Arnold Cassola talab lill-Kummissarju għall-Ħarsien tal-Istandards fil-Ħajja Pubblika biex jinvestiga lill-Ministru Ian Borg minħabba r-rapport. Investiga lil Ian Borg – Cassola lill-Kummissarju tal-Istandards Skont ir-rapport fuq Times of Malta, f'kummenti li ta lill-midja, il-Ministru Borg ċaħad l-involviment tiegħu mall-impjieg tal-avukata u faħħarha f'xogħolha. Ċaħad ukoll li ngħatawlha xi kuntratti qabel gradwat. Ikkonferrmat li l-avukata ingħatat kuntratt qabel ma gradwat – Cassola Wara rapporti fuq il-midja lokali, li qalu li l-Prim Ministru Robert Abela kien qed jara l-fatti kollha qabel jagħmel xi deċiżjonijiet dwar id-direct order li ngħata lil Adreana Zammit, il-kandidat indipendenti, Prof. Arnold Cassola qal li l-Prim Ministru kien jaf li l-kuntratt li ngħatat Zammit f'Ottubru tal-2019 kien illegali, peress li l-avukati jiggradwaw kollha f'Novembru u jirċievu l-warrant f'Jannar. Cassola, ippubblika xi posts li ttieħdu minn fuq Facebook, u li issa tneħħew, fejn juru d-dati msemmija minnu. Cassolla kkonferma kif skont il-posts fuq Facebook, Zammit iggrawdwat fil-25 ta' Novembru tal-2019, wara li kienet irċeviet salarju ta' €5,000 bħala avukat. Qal ukoll kif Zammit ingħatat €60,000 f'direct order bħala avukata fl-24 ta' Ottubru tal-2019, meta jidher minn fuq post fuq Facebook li kienet qed tiċċellebra l-gradwazzjoni propju fit-3 ta' Diċembru tal-2019. Cassolla sejjaħ lill-Prim Ministru biex jieħu azzjoni kontra l-abbuż tal-poter minn Ian Borg. Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_6082752be6da8_rand.td-a-rec-img{text-align:left}.td_uid_3_6082752be6da8_rand.td-a-rec-img img{margin:0 auto 0 0}